Kõik tulud jaotuvad müüja ja ostja vahel laekumisepõhiselt ning tulenevalt päevade arvust, mil investeering müüja või ostja portfellis on. See tähendab, et müüja teenib tootlust intressimaksete eest müügile eelnenud perioodil, mil investeering on tema portfellis. Ostja hakkab teenima tulu ostule järgnevate intressimaksete pealt. Müüja saab oma nõude müüa ka kallimalt (saamatajäänud intressimaksete võrra), kuigi selline pakkumus ei pruugi ostjale olla piisavalt atraktiivne. Kui ostetav laen on ostmise hetkel võlas ning laekumata on mistahes nõuded, siis kanduvad nõuded ostu hetkel üle ostjale. Kui müüja on investeerigu müünud, puuduvad tal mistahes tulevikunõuded laenuvõtja suhtes.